text:
което е проектиран даден компонент и което е база за определяне на неговата якост.
 2.1.4. „Експлоатационни температури“ са максималните стойности на температурните диапазони, посочени в Приложение 5O, при които е гарантирано безопасното и нормално функциониране на специалния компонент и за които този компонент е проектиран и одобрен.
 „Специален компонент“ е:
 a)
 резервоарът (или бутилката),
 b)
 арматурата на бутилката,
 c)
 регулаторът на налягането,
 d)
 автоматичният вентил,
 e)
 ръчният вентил,
 f)
 газоподаващото устройство,
 g)
 регулаторът на дебита на газ,
 h)
 гъвкавият горивопровод,
 i)
 коравият горивопровод,
 j)
 устройството или гнездото за пълнене,
 k)
 контролният клапан или възвратният клапан,
 l)
 предпазният клапан (изпускателният клапан),
 m)
 устройството за понижаване на налягането (сработващо в зависимост от температурата),
 n)
 филтърът,
 o)
 датчикът/индикаторът за налягане или температура,
 p)
 ограничителят на дебита,
 q)
 сервизният кран,
 r)
 електронният контролен блок,
 s)
 газонепроницаемият кожух,
 t)
 съединението,
 u)
 вентилационният маркуч.
 Много от горепосочените части могат да се комбинират или монтират заедно като „многофункционален компонент“.
 Фиг. 1—1
 Алгоритъм за класифициране на компоненти за СПГ
 Фиг. 1—2
 Видове изпитвания, на които подлежат отделните класове компоненти (с изключение на бутилките)
 Функционално изпитване
 Изпитване на свръх-налягане/якостно изпитване
 Изпитване за външни пропуски
 Изпитване за вътрешни пропуски
 Изпитване на дълготрайност при непрекъсната работа
 Устойчивост на корозия
 Стареене под въздействие на озон
 Съвместимост със СПГ
 Виброустойчивост
 Топлоустойчивост в суха атмосфера
 Приложение 5A
 Приложение 5B
 Приложение 5C
 Приложение 5L
 Приложение 5E
 Приложение 5G
 Приложение 5D
 Приложение 5N
 Приложение 5F
 Клас 0
 X
 X
 A
 A
 X
 X
 X
 X
 X
 Клас 1
 X
 X
 A
 A
 X
 X
 X
 X
 X
 Клас 2
 X
 X
 A
 A
 X
 A
 X
 X
 A
 Клас 3
 X
 X
 A
 A
 X
 X
 X
 X
 X
 Клас 4
 O
 O
 O
 O
 X
 A
 X
 O
 A
 X
 =
 Подлежи
 O
 =
 Не подлежи
 A
 =
 Ако е приложимо
 „Резервоар“ (или бутилка) е всеки съд, използван за съхранение на сгъстения природен газ;
 2.3.1. Резервоарът може да бъде:
 СПГ-1
 :
 метален резервоар;
 СПГ-2
 :
 вътрешна метална обвивка, усилена с непрекъсната нишка, напоена със смола (намотана върху цилиндричната част);
 СПГ-3
 :
 вътрешна метална обвивка, усилена с непрекъсната нишка, напоена със смола (намотана върху цялата обвивка);
 СПГ-4
 :
 непрекъсната нишка, пропита със смола, с неметална обвивка (изцяло композитни).
 2.4. „Тип резервоар“ са резервоарите, които не се различават помежду си по отношение на размерите и характеристиките на материалите, посочени в приложение 3.
 „Арматура на резервоара“ са следните компоненти (без да се ограничава с тях), монтирани към резервоара (бутилката), които могат да са отделни или комбинирани:
 2.5.1. Ръчен вентил;
 2.5.2. Датчик/индикатор на налягане;
 2.5.3. Предпазен клапан (изпускателен клапан);
 2.5.4. Устройство за понижаване на налягането (сработващо в зависимост от температурата);
 2.5.5. Автоматичен бутилков вентил;
 2.5.6. Ограничител на дебита;
 2.5.7. Газонепроницаем кожух.
 2.6. „Вентил“ е устройството, което позволява да се регулира дебита на даден флуид.
 2.7. „Автоматичен вентил“ означава вентил, който не сработва ръчно.
 2.8. „Автоматичен бутилков вентил“ е автоматичният вентил, закрепен неподвижно към бутилката, който регулира дебита на газ в горивната уредба. Автоматичният бутилков вентил може също да се нарече сервизен кран с дистанционно управление.
 2.9. „Възвратен клапан“ е


text:
автоматичният вентил, който позволява на газа да протича само в една посока.
 2.10. „Ограничител на дебита“ (устройство за ограничаване на свръхдебита) е устройството, което автоматично прекъсва или ограничава дебита на газ, когато този дебит превиши заложената проектна стойност.
 2.11. „Ръчен вентил“ е неподвижно закрепеният към бутилката ръчен вентил.
 2.12. „Предпазен клапан (изпускателен клапан)“ е устройството, което не позволява на налягането преди него по посока на потока да превиши предварително зададена стойност.
 2.13. „Сервизен кран“ е спирателният вентил, който се затваря само при сервизно обслужване на превозното средство.
 2.14. „Филтър“ е защитният екран, който отстранява примеси от газовия поток.
 2.15. „Съединение“ е връзката, използвана в една система от тръбопроводи, тръби или маркучи.
 Горивопроводи
 2.16.1. „Гъвкав горивопровод“ означава гъвкав тръбопровод или маркуч, през който протича природният газ.
 2.16.2. „Корав горивопровод“ означава тръбопровод, който конструктивно не е предвиден да се огъва при нормална работа и през който протича природният газ.
 „Газоподаващо устройство“ е устройството, което подава газообразно гориво във всмукателния колектор на двигателя (карбуратор или впръсквач).
 2.17.1. „Газовъздушен смесител“е устройството за смесване на газообразното гориво и горивния въздух за двигателя.
 2.17.2. „Впръсквач“ е устройството за впръскване на газообразно гориво в двигателя или свързаната с него всмукателна система.
 2.18. „Регулатор на дебита на газ“ е устройството за ограничаване на дебита на газ, поставено след регулатора на налягането по посока на потока, което контролира дебита на газ към двигателя.
 2.19. „Газонепроницаем кожух“ е устройството, което отвежда пропуските на газ извън превозното средство, включително газовентилационният маркуч.
 2.20. „Индикатор на налягането“ е устройството под налягане, което показва налягането на газа.
 2.21. „Регулатор на налягането“ е устройството, използвано за регулиране на налягането, с което газообразното гориво се подава към двигателя.
 2.22. „Устройство за понижаване на налягането (сработващо в зависимост от температурата)“ означава устройство за еднократна употреба, което сработва при наднормена температура и/или налягане и изпуска газ, за да предотврати разрушаването на бутилката.
 2.23. „Устройство или гнездо за пълнене“ е устройството, монтирано отвън или отвътре (в двигателния отсек) на превозното средство и използвано за напълване на бутилката в зарядната станция.
 2.24. „Електронен блок за управление (при захранване със СПГ)“ е устройството, което управлява постъпването на газ и другите параметри на двигателя и което автоматично затваря автоматичния вентил от съображения за безопасност.
 2.25. „Тип компоненти“ са компонентите, посочени в т. 2.6.—2.23., които не се различават помежду си по такива съществени характеристики като материали, работно налягане и експлоатационни температури.
 2.26. „Тип електронен блок за управление“ са посочените в т. 2.24. модули, чиито части не се различават помежду си по такива съществени характеристики като основни принципи на софтуера, с изключение на някои малки изменения.
 ЧАСТ I
 ОДОБРЕНИЕ НА СПЕЦИАЛНИ КОМПОНЕНТИ НА МОТОРНИТЕ ПРЕВОЗНИ СРЕДСТВА С ДВИГАТЕЛИ, РАБОТЕЩИ НА СГЪСТЕН ПРИРОДЕН ГАЗ (СПГ)
 3. ЗАЯВЛЕНИЕ ЗА ОДОБРЕНИЕ
 3.1. Заявлението за одобрение на специален компонент или на многофункционален компонент се подава от притежателя на търговското наименование или търговската марка, или от негов надлежно упълномощен представител.
 Заявлението се придружава от посочените по-долу документи в три екземпляра със следните данни:
 3.2.1. описание на превозното средство с всички необходими данни, посочени в приложение 1а на настоящото правило,

type: contracts

jurisdiction: EU


text:
3.2.2. подробно описание на типа на специалния компонент,
 3.2.3. схема на специалния компонент, достатъчно подробна и в подходящ мащаб,
 3.2.4. потвърждение за съответствие с изискванията, посочени в т. 6 на настоящото правило.
 По искане на техническата служба, която отговаря за провеждането на изпитванията за одобрение, трябва да се предостави образец на многофункционалния компонент. При поискване се представят и допълнителни образци (максимум 3).
 3.3.1. По време на пробното производство на резервоарите, [n] (2) резервоара на всеки 50 (партида за потвърждение) се подлагат на безразрушителни изпитвания по приложение 3.
 4. МАРКИРОВКА
 4.1. Върху представения образец на заявения за одобрение компонент трябва да са посочени търговското наименование или търговската марка на производителя и типа, включително експлоатационните температури („М“ или „С“ съответно за умерени или ниски температури), върху гъвкавите маркучи трябва да бъдат посочени също така месеца и годината на производство, тази маркировка трябва да е четлива и неизтриваема.
 4.2. На всеки компонент трябва да е предвидено достатъчно голямо място за маркировката за одобрение на типа; това място трябва да се посочи на схемите, упоменати в т. 3.2.3. по-горе.
 4.3. Освен това, на всеки резервоар трябва да има указателна табела със следните данни, нанесени четливо и неизтриваемо:
 a)
 производствен номер;
 b)
 вместимост в литри;
 c)
 обозначението „CNG“;
 d)
 експлоатационно налягане/изпитателно налягане [в MPa];
 e)
 маса (в kg);
 f)
 година и месец на одобрението (напр. 96/01);
 g)
 маркировка за одобрение съгласно т. 5.4.
 5. ОДОБРЕНИЕ
 5.1. Одобрение на типа компонент се предоставя, ако представените за одобрение образи от компонента отговарят на изискванията по т. 6.1. до 6.11. от настоящото правило.
 5.2. На всеки одобрен тип специален компонент или многофункционален компонент се присвоява номер за одобрение на типа. Първите две цифри на този номер (понастоящем 00, което съответства на оригиналната редакция на правилото) посочват номера на серията поправки, включваща последните значителни технически изменения, внесени в правилото в момента на издаването на одобрението. Една и съща договаряща страна не може да присвоява същия буквено-цифров код на друг тип компонент.
 5.3. Страните по Спогодбата, прилагащи настоящото правило, се уведомяват за издаването, отказа за издаване или удължаването на типово одобрение на компонент за СНГ въз основа на настоящото правило с помощта на съобщение по образеца, даден в приложение 2В към настоящото правило.
 На всеки компонент, съответстващ на одобрения въз основа на настоящото правило тип, на мястото, посочено в т. 4.2., освен маркировката, предписана в т. 4.1. и 4.3., се поставя по четлив и неизтриваем начин международната маркировка за одобрение на типа, състояща се от:
 5.4.1. кръг, в който е поставена буквата „Е“, последвана от отличителния номер на страната, издала одобрението (3)
 5.4.2. номера на настоящото правило, последван от буквата „R“, тире и номера на одобрението, поставени вдясно от кръга, предвиден в т. 5.4.1. Номерът на одобрението се състои от номера на типовото одобрение на компонента, фигуриращ в издадения сертификат за този тип (вж. т. 5.2. и приложение 2В), предшестван от две цифри, които посочват номера на последната серия поправки към настоящото правило.
 5.5. Маркировката за типово одобрение трябва да е четлива и неизтриваема.
 5.6. В приложение 2А на настоящото


text:
правило са дадени примерни схеми на горепосочената маркировка за типово одобрение.
 6. ИЗИСКВАНИЯ КЪМ КОМПОНЕНТИТЕ ЗА СПГ
 6.1. Общи изисквания
 6.1.1. Специалните компоненти на превозните средства с двигатели, работещи със СПГ, трябва да работят правилно и безопасно, както е определено в настоящото правило.
 Материалите на компонента, които са в контакт със СПГ, трябва да са съвместими с този газ (вж. приложение 5D).
 Частите на компонентите, чието правилно и безопасно действие може да се наруши от контакта със СПГ, от високите налягания или от вибрациите, трябва да се подложат на приложимите изпитвания, описани в приложенията към настоящото правило. В частност трябва да се изпълняват предписанията на т. 6.2. до 6.11.
 Специалните компоненти на превозните средства с двигатели, работещи със СПГ, трябва да изпълняват изискванията относно електромагнитната съвместимост (ЕМС) в съответствие със серията поправки 02 към Правило No 10 или еквивалентни изисквания.
 6.2. Изисквания към резервоарите
 6.2.1. Резервоарите за СПГ трябва да имат типово одобрение, издадено в съответствие с предписанията на приложение 3 на настоящото правило.
 6.3. Изисквания към арматурата на резервоара:
 Резервоарът трябва да е съоръжен минимум със следните компоненти, които могат да са отделни или комбинирани:
 6.3.1.1. ръчен вентил,
 6.3.1.2. автоматичен бутилков вентил,
 6.3.1.3. устройство за понижаване на налягането,
 6.3.1.4. ограничител на дебита.
 6.3.2. Ако е необходимо, резервоарът може да е оборудван с херметичен кожух.
 6.3.3. Компонентите, посочени в т. 6.3.1. до 6.3.2., трябва да имат типово одобрение, издадено в съответствие с предписанията на приложение 4 на настоящото правило.
 6.4.—6.11. Изисквания към останалите компоненти
 Следните компоненти трябва да имат типово одобрение, издадено в съответствие с предписанията на приложенията, посочени в следващата таблица:
 Точка
 Компонент
 Приложение
 6.4.
 Автоматичен вентил
 Контролен клапан или възвратен клапан
 Предпазен клапан
 Устройство за понижаване на налягането
 Ограничител на дебита
 4A
 6.5.
 Гъвкав горивопровод-маркуч
 4B
 6.6.
 Филтър за СПГ
 4C
 6.7.
 Регулатор на налягането
 4D
 6.8.
 Датчици за налягане и температура
 4E
 6.9.
 Устройство или гнездо за пълнене
 4F
 6.10.
 Регулатор на дебита на газ и газовъздушен смесител или впръсквач
 4G
 6.11.
 Електронен блок за управление
 4H
 7. ИЗМЕНЕНИЯ НА ТИПА НА КОМПОНЕНТ ЗА СПГ И РАЗШИРЯВАНЕ НА ОДОБРЕНИЕТО
 Всяко изменение на типа на компонент за СПГ трябва да се съобщи на административния орган, който е издал типовото одобрение. Административният орган може:
 7.1.1. да счете, че внесените изменения няма да имат реален отрицателен ефект и компонентът ще продължи да изпълнява изискванията; или
 7.1.2. да реши дали компетентният орган трябва да назначи ново частично или пълно изпитване.
 7.2. Издаването или отказът за издаване на типово одобрение, с посочване на измененията, се съобщава на страните по Спогодбата, прилагащи настоящото правило, в съответствие с процедурата, посочена в т. 5.3.
 7.3. Компетентният орган, издал разширение на одобрението, присвоява пореден номер на всяко съобщение за разширение.
 8. (Свободна)
 9. СЪОТВЕТСТВИЕ НА ПРОДУКЦИЯТА
 Начините за контрол на съответствието на продукцията трябва да отговарят на предписанията от допълнeние 2 към Спогодбата (E/ECE/324-E/ECE/TRANS/505/Rev.2), както и на следните изисквания:
 9.1. Всеки резервоар трябва да се изпита при минимално налягане равно на 1,5 пъти работното налягане в съответствие с предписанията на приложение 3 на настоящото правило.
 9.2.


text:
Всяка партида от не повече от 200 резервоара, изработена от една партида материал, трябва да се изпита на разрушаване под хидравлично налягане в съответствие с т. 3.2. на приложение 3.
 9.3. Всеки гъвкав тръбопровод, принадлежащ към категориите за високо и средно налягане (класове 0 и 1) според класификацията от т. 2 на настоящото правило, трябва да се изпита при налягане два пъти по-голямо от работното налягане.
 10. САНКЦИИ ЗА НЕСЪОТВЕТСТВИЕ НА ПРОДУКЦИЯТА
 10.1. Типовото одобрение на компонент, издадено въз основа на настоящото правило, може да бъде отнето, ако не се изпълняват предписанията на т. 9.
 10.2. Ако страна по Спогодбата, прилагаща настоящото правило, отнеме издадено по-рано от нея типово одобрение, тя незабавно уведомява за това другите страни по Спогодбата, прилагащи настоящото правило, със съобщение по образеца, даден в приложение 2В към настоящото правило.
 11. (Свободна)
 12. ОКОНЧАТЕЛНО ПРЕКРАТЯВАНЕ НА ПРОИЗВОДСТВОТО
 Ако притежателят на типово одобрение напълно прекратява производството на компонент, одобрен въз основа на настоящото правило, той е длъжен да информира за това органа, издал типовото одобрение. При получаване на съответното уведомление, този орган на свой ред уведомява за това останалите страни по Спогодбата, прилагащи настоящото правило, със съобщение по образеца, даден в приложение 2В към настоящото правило.
 13. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ОТГОВАРЯЩИ ЗА ПРОВЕЖДАНЕТО НА ИЗПИТВАНИЯТА ЗА ОДОБРЕНИЕ, И НА АДМИНИСТРАТИВНИТЕ ОРГАНИ
 Страните по Спогодбата, прилагащи настоящото правило, съобщават на секретариата на Организацията на обединените нации наименованията и адресите на техническите служби, отговарящи за провеждането на изпитвания за типово одобрение, и на административните органи, които издават типово одобрение и на които трябва да се изпращат издаваните от другите страни съобщения за издаване, отказ за издаване или отнемане на типово одобрение.
 ЧАСТ ВТОРА
 ОДОБРЕНИЕ НА ПРЕВОЗНИ СРЕДСТВА ПО ОТНОШЕНИЕ НА МОНТИРАНЕТО НА ТИПОВО ОДОБРЕНИ СПЕЦИАЛНИ КОМПОНЕНТИ ЗА ДВИГАТЕЛИТЕ, РАБОТЕЩИ СЪС СГЪСТЕН ПРИРОДЕН ГАЗ (СПГ)
 14. ОПРЕДЕЛЕНИЯ
 За целите на част втора от настоящото правило:
 14.1.1. „Одобрение на превозно средство“ означава типово одобрение на превозно средство от категории M и N по отношение на уредбата за СПГ в качеството на оригинално оборудване за захранване на двигателя;
 „Тип превозно средство“ са превозните средства, съоръжени със специални компоненти за захранване на двигателя със СПГ, които не се различават по отношение на:
 14.1.2.1. производител;
 14.1.2.2. означение на типа, установено от производителя,
 съществени характеристики на конструкцията и изработката:
 14.1.2.3.1. шаси/платформа (очевидни и съществени различия);
 14.1.2.3.2. монтиране на уредбата за СПГ (очевидни и съществени различия).
 14.1.3. „Уредба за СПГ“ е комплект от компоненти (един или повече резервоари или бутилки, вентили, гъвкави горивопроводи и т.н.) и съединителни елементи (корави горивопроводи, тръбни връзки и т.н.), монтиран върху превозно средство, чийто двигател работи със СПГ.
 15. ЗАЯВЛЕНИЕ ЗА ОДОБРЕНИЕ
 15.1. Заявлението за типово одобрение на превозно средство по отношение монтирането на специалните компоненти за захранване на двигателя със СПГ се подава от производителя на превозното средство или от негов надлежно упълномощен представител.
 15.2. Към заявлението се прилагат следните документи в три екземпляра: описание на превозното средство с всички необходими данни, изброени в приложение 1В към настоящото правило.
 15.3. На техническата служба, която провежда изпитванията за одобрение,


text:
се представя едно превозно средство, представително за одобрявания тип.
 16. ОДОБРЕНИЕ
 16.1. Ако превозното средство, представено за типово одобрение въз основа на настоящото правило, е съоръжено със всички специални компоненти, необходими за захранването на двигателя със сгъстен природен газ и изпълнява изискванията на т. 17 по-долу, на това превозно средство се издава типово одобрение.
 16.2. На всеки одобрен тип превозно средство се присвоява номер за типово одобрение. Първите две цифри посочват номера на серията поправки, включваща последните значителни технически изменения, внесени в правилото в момента на издаването на типовото одобрение.
 16.3. Страните по Спогодбата, прилагащи настоящото правило, се уведомяват за издаването, отказа за издаване или разширяването на типовото одобрение на използващо СПГ превозно средство въз основа на настоящото правило със съобщение по образеца, даден в приложение 2D към настоящото правило.
 На всяко превозно средство с типово одобрение по настоящото правило, на леснодостъпно място, посочено в съобщението за типовото одобрение по т. 16.2. по-горе, се поставя по четлив начин международната маркировка за типово одобрение, състояща се от:
 16.4.1. кръг, в който е поставена буквата „Е“, следвана от отличителния номер на страната, издала одобрението (3)
 16.4.2. номера на настоящото правило, последван от буквата „R“, тире и номера на типовото одобрение, поставени вдясно от кръга по т. 16.4.1.
 16.5. Ако превозното средство съответства на тип превозно средство, който е одобрен въз основа на едно или няколко правила към Спогодбата в страната, издала одобрение въз основа на настоящото правило, не е необходимо да се повтаря символът, предписан в т. 16.4.1., в този случай номерата на правилата, номерата на одобренията и допълнителните символи по всички правила, въз основа на които страната е издала типово одобрение съгласно настоящото правило, трябва да се разположат във вертикални колонки вдясно от символа, предписан в т. 16.4.
 16.6. Маркировката за одобрение трябва да е четлива и неизтриваема.
 16.7. Маркировката за одобрение се поставя в близост до табелката с данни за превозното средство или над тази табелка.
 16.8. В приложение 2С към настоящото правило са дадени примерни схеми на маркировки за типово одобрение.
 17. ИЗИСКВАНИЯ КЪМ МОНТИРАНЕТО НА СПЕЦИАЛНИ КОМПОНЕНТИ ЗА ИЗПОЛЗВАНЕ НА СГЪСТЕН ПРИРОДЕН ГАЗ В ДВИГАТЕЛЯ НА ПРЕВОЗНОТО СРЕДСТВО
 17.1. Общи изисквания
 17.1.1. Уредбата за СПГ на превозното средство трябва да работи правилно и надеждно при работното налягане и експлоатационните температури, за които е конструирана и одобрена типово.
 17.1.2. Всички компоненти на уредбата трябва да имат типово одобрение като отделни части в съответствие с част първа на настоящото правило.
 17.1.3. Използваните в уредбата материали трябва да са подходящи за работа със СПГ.
 17.1.4. Всички компоненти на уредбата трябва да са добре закрепени.
 17.1.5. Не се допускат пропуски от уредбата за СПГ, т.е. в продължение на 3 минути не трябва да се появяват мехурчета.
 17.1.6. Уредбата за СПГ трябва да е монтирана така, че да е колкото е възможно по-добре защитена от повреди предизвикани, например, от движещи се части на превозното средство, удари, прах от пътя или операции по товаренето и разтоварването на превозното средство, или размествания на превозвания товар.
 Не се допуска свързването към уредбата за СПГ на никакви


text:
уреди, освен тези, чието наличие е абсолютно задължително за правилната работа на двигателя на моторното превозно средство.
 17.1.7.1. Независимо от предписанията на т. 17.1.7., превозните средства могат да са съоръжени със система за отопление на помещението за пътниците и/или товарния отсек, която система е свързана с уредбата за СПГ.
 17.1.7.2. Системата за отопление, посочена в т. 17.1.7.1., се допуска, ако по преценка на техническата служба, отговаряща за изпитванията за типово одобрение, тази система е достатъчно добре защитена и не се отразява върху правилната работа на уредбата за СПГ.
 Обозначаване на захранваните със СПГ превозни средства от категории M2 и M3 (4)
 17.1.8.1. Превозните средства от категории М2 и М3, съоръжени с уредба за СПГ, трябва да имат табелка, отговаряща на изискванията на приложение 6.
 17.1.8.2. Тази табелка се поставя отпред и отзад на превозното средство от категория М2 и М3, и от външната страна на вратите от дясната страна на превозното средство.
 17.2. Други изисквания
 17.2.1. Никой компонент на уредбата за СПГ, включително защитните материали, които са част от тези компоненти, не трябва да излиза извън контура на превозното средство, с изключение на устройството за пълнене, което може да стърчи максимум до 10 mm от мястото за закрепването му.
 17.2.2. Никой компонент на уредбата за СПГ не трябва да е разположен на по-малко от 100 mm от изпускателната уредба или друг аналогичен източник на топлина, освен ако е защитен по подходящ начин от топлината.
 17.3. Уредба за СПГ
 Уредбата за СПГ трябва да съдържа следните компоненти като минимум:
 17.3.1.1. Резервоар(-и) или бутилка(-и);
 17.3.1.2. Индикатор на налягането или индикатор за нивото на горивото;
 17.3.1.3. Устройство за понижаване на налягането (сработващо в зависимост от температурата);
 17.3.1.4. Автоматичен бутилков вентил;
 17.3.1.5. Ръчен вентил;
 17.3.1.6. Регулатор на налягането;
 17.3.1.7. Регулатор на дебита на газ;
 17.3.1.8. Ограничител на дебита;
 17.3.1.9. Газоподаващо устройство;
 17.3.1.10. Устройство или гнездо за пълнене;
 17.3.1.11. Гъвкав горивопровод;
 17.3.1.12. Корав горивопровод;
 17.3.1.13. Електронен блок за управление;
 17.3.1.14. Съединения;
 17.3.1.15. Херметичен кожух за компонентите, монтирани в багажното отделение и в помещението за пътниците. Когато е предвидено херметичният кожух да се разруши в случай на пожар, той може да покрива и устройството за понижаване на налягането.
 Уредбата за СПГ може да включва и следните компоненти:
 17.3.2.1. Контролен клапан или възвратен клапан;
 17.3.2.2. Предпазен клапан;
 17.3.2.3. Филтър за СПГ;
 17.3.2.4. Датчик за налягането и/или температурата;
 17.3.2.5. Система за избор на горивото и електрическа система.
 17.3.3. Допълнителен автоматичен вентил, комбиниран с регулатора на налягането.
 17.4. Монтиране на резервоара
 17.4.1. Резервоарът трябва да е трайно закрепен на превозното средство, като не се допуска монтирането му в двигателния отсек.
 17.4.2. Резервоарът трябва да се монтира така, че да няма контакт на метал с метал, освен в точките на закрепването.
 Когато превозното средство е в готовност за движение, горивният резервоар трябва да се намира на не по-малко от 200 mm над повърхността на пътя.
 17.4.3.1. Предписанията на т. 17.4.3. могат да не се прилагат, ако резервоарът е защитен по подходящ начин отпред и отстрани и никоя негова част не стърчи извън тази защитна конструкция.
 17.4.4. Резервоарът(-ите) или бутилката(-ите) с


text:
гориво трябва да са монтирани и закрепени така, че в напълнено състояние да поемат (без повреда) следните ускорения:
 Превозни средства от категории M1 и N1:
 a)
 20 g по посоката на движение
 b)
 8 g хоризонтално, по ос, перпендикулярна на посоката на движение
 Превозни средства от категории M2 и N2:
 a)
 10 g по посоката на движение
 b)
 5 g хоризонтално, по ос, перпендикулярна на посоката на движение
 Превозни средства от категории M3 и N3:
 a)
 6.6 g по посоката на движение
 b)
 5 g хоризонтално, по ос, перпендикулярна на посоката на движение
 Вместо реално изпитване може да се използва изчислителен метод, ако неговата равностойност бъде доказана от заявителя на типовото одобрение по начин удовлетворяващ техническата служба.
 17.5. Устройства, монтирани върху резервоара(-ите) или бутилката(-ите)
 Автоматичен вентил
 17.5.1.1. Директно на всеки резервоар трябва да се монтира по един автоматичен бутилков вентил.
 17.5.1.2. Този автоматичен бутилков вентил трябва да работи така, че постъпването на гориво да се прекратява, когато двигателят е спрял, независимо какво е положението на контактния ключ, и да остава затворен, докато двигателят не работи. Допуска се закъснение от две секунди за извършване на диагностика.
 Устройство за понижаване на налягането
 17.5.2.1. Устройството за понижаване на налягането (сработващо в зависимост от температурата) се закрепва на резервоара(-ите) за гориво така, че газовете да се отвеждат в херметичния кожух, ако той отговаря на изискванията на т. 17.5.5.
 Ограничител на дебита, монтиран на резервоара
 17.5.3.1. Ограничителят на дебита трябва да е закрепен върху резервоара(-ите) към автоматичния бутилков вентил.
 Ръчен вентил
 17.5.4.1. Ръчният вентил трябва да е закрепен здраво към бутилката и да е интегриран в автоматичния бутилков вентил.
 Газонепроницаем кожух, монтиран на резервоара(-ите)
 17.5.5.1. Върху резервоара(-ите), освен когато той/те е/са поставен(-и) отвън на превозното средство, трябва да се монтира газонепроницаем кожух, покриващ арматурата на резервоара и изпълняващ изискванията на т. 17.5.5.2. до 17.5.5.5.
 17.5.5.2. Газонепроницаемият кожух трябва да е свързан с атмосферата, ако е необходимо, с помощта на съединителен маркуч или отвеждаща тръба от материал, устойчив на въздействието на СПГ.
 17.5.5.3. Вентилационният отвор на херметичния кожух не трябва да изпуска газовете в кожуха на колелото или в близост до източник на топлина като изпускателната уредба.
 17.5.5.4. Съединителните маркучи и отвеждащите тръби за свързване на газонепроницаемия кожух с атмосферата, монтирани на дъното на каросерията на моторното превозно средство, трябва да имат проходно сечение не по-малко от 450 mm2.
 17.5.5.5. Кожухът на арматурата на резервоара/ите, както и съединителните маркучи, трябва да са газонепроницаеми при налягане 10 kPa, като същевременно нямат остатъчна деформация. При тези обстоятелства могат да се приемат пропуски, които не превишават 100 см3 на час.
 17.5.5.6. Съединителният маркуч трябва да е свързан с газонепроницаемия кожух и отвеждащата тръба посредством скоби или други средства така, че съединенията да са газонепроницаеми.
 17.5.5.7. Газонепроницаемият кожух трябва да обхваща всички компоненти, монтирани в товарното отделение или в помещението за пътниците.
 17.6. Корави и гъвкави горивопроводи
 17.6.1. Коравите горивопроводи трябва да са изработени от материали без шевове: неръждаема стомана или стомана с антикорозионно покритие.
 17.6.2. Коравият горивопровод може да бъде заменен с гъвкав горивопровод при класове 0, 1 или


text:
2.
 17.6.3. Гъвкавият горивопровод трябва да отговаря на изискванията, посочени в приложение 4B на настоящото правило.
 17.6.4. Коравите горивопроводи се закрепват така, че да не бъдат подложени на вибрации или механични напрежения.
 17.6.5. Гъвкавите горивопроводи се закрепват така, че да не бъдат подложени на вибрации или механични напрежения.
 17.6.6. В точката на закрепване коравите или гъвкавите горивопроводи трябва да са монтирани така, че да няма контакт на метал с метал.
 17.6.7. Коравите или гъвкавите горивопроводи не трябва да са разположени в близост до точките за повдигане с крик.
 17.6.8. В мястото на преминаване през стена горивопроводите трябва да са снабдени със защитен материал.
 17.7. Съединения или газови съединения между компоненти
 17.7.1. Не се допускат съединения чрез запояване, както и съединения чрез запресоване върху накатка.
 17.7.2. При тръбите от неръждаема стомана трябва да се използват само съединения от неръждаема стомана.
 17.7.3. Разпределителните кутии трябва да се изработват от корозионноустойчив материал.
 17.7.4. Коравите горивопроводи трябва да се свързват с подходящи съединения, например, съединения чрез запресоване от две части за стоманените тръби и съединения с двустранни пръстени.
 17.7.5. Броят на съединенията трябва да се ограничава до минимум.
 17.7.6. Всички съединения трябва да са разположени на достъпни за проверка места.
 Когато горивопроводите преминават през помещението за пътниците или през затворено багажно отделение, те трябва да не надвишават разумно необходимата дължина и да са предпазени с газонепроницаем кожух.
 17.7.7.1. Изискванията на т. 17.7.7. не се прилагат към превозните средства от категории М2 и М3, при които горивопроводите и съединенията имат кожух от устойчив на СПГ материал, който е свързан с атмосферата.
 17.8. Автоматичен вентил
 17.8.1. На горивопровода може да се монтира допълнителен автоматичен вентил, колкото е възможно по-близко до регулатора на налягането.
 17.9. Устройство или гнездо за пълнене
 17.9.1. Устройството за пълнене трябва да е осигурено срещу завъртане и предпазено от попадането на прах и вода.
 17.9.2. Когато резервоарът за СПГ е монтиран вътре в помещението за пътниците или в затворено (багажно) отделение, устройството за пълнене трябва да е разположено отвън на превозното средство или в отсека за двигателя.
 17.10. Система за избор на горивото и електрическа система
 17.10.1. Електрическите компоненти на уредбата за СПГ трябва да са предпазени от претоварване.
 17.10.2. Многогоривните превозни средства трябва да са съоръжени със система за избор на горивото, която да не позволява двигателят да се захранва едновременно с повече от един вид гориво в продължение на повече от 5 секунди. Допускат се „двугоривни“ превозни средства с използване на дизелово гориво като основно гориво за запалване на газовъздушната смес, ако тези превозни средства и техните двигатели отговарят на задължителните стандарти за емисите.
 17.10.3. Електрическите съединения и компоненти, разположени под газонепроницаемия кожух, трябва да са конструирани така, че да не може да се образуват искри.
 18. СЪОТВЕТСТВИЕ НА ПРОДУКЦИЯТА
 18.1. Начините за контрол на съответствието на продукцията трябва да отговарят на предписанията от допълнение 2 към Спогодбата (E/ECE/324-E/ECE/TRANS/505/Rev.2).
 19. САНКЦИИ ЗА НЕСЪОТВЕТСТВИЕ НА ПРОДУКЦИЯТА
 19.1. Типовото одобрение на превозно средство, издадено въз основа на настоящото правило, може да бъде отнето, ако не се изпълняват предписанията на т. 18.
 19.2. Ако


text:
страна по Спогодбата, прилагаща настоящото правило, отнеме издадено по-рано от нея типово одобрение, тя трябва незабавно да уведоми за това другите страни по Спогодбата, прилагащи настоящото правило, посредством съобщение за типово одобрение по образеца, даден в приложение 2D към настоящото правило.
 20. ИЗМЕНЕНИЕ И РАЗШИРЯВАНЕ НА ТИПОВОТО ОДОБРЕНИЕ НА ПРЕВОЗНО СРЕДСТВО
 Всяко изменение в монтирането на специалните компоненти за захранване на двигателя на превозното средство със сгъстен природен газ трябва да се съобщи на административния орган, който е одобрил типа превозно средство. Административният орган може:
 20.1.1. да счете, че внесените изменения няма да имат реален отрицателен ефект и превозното средство при всички случаи отговаря на изискванията; или
 20.1.2. да изиска нов протокол за изпитване от техническата служба, отговаряща за изпитванията.
 20.2. Издаването или отказът на типово одобрение, с посочване на измененията, трябва да се съобщи на страните по Спогодбата, прилагащи настоящото правило, посредством съобщение за типово одобрение по образеца, даден в приложение 2D към настоящото правило.
 20.3. Компетентният орган, издал разширение на типовото одобрение, присвоява пореден номер на всяко разширение и уведомява за това страните по Спогодбата от 1958 г., прилагащи настоящото правило, посредством съобщение по образеца, даден в приложение 2D към настоящото правило.
 21. ОКОНЧАТЕЛНО ПРЕКРАТЯВАНЕ НА ПРОИЗВОДСТВОТО
 Ако притежателят на типово одобрение напълно прекратява производството на превозно средство, типово одобрено въз основа на настоящото правило, той информира за това компетентния орган, издал типовото одобрение. При получаване на съответното уведомление, органът на свой ред уведомява за това другите страни по Спогодбата, прилагащи настоящото правило, посредством съобщение по образеца, даден в приложение 2D към настоящото правило.
 22. НАИМЕНОВАНИЯ И АДРЕСИ НА ТЕХНИЧЕСКИТЕ СЛУЖБИ, ОТГОВАРЯЩИ ЗА ПРОВЕЖДАНЕТО НА ИЗПИТВАНИЯТА ЗА ОДОБРЕНИЕ, И НА АДМИНИСТРАТИВНИТЕ ОРГАНИ
 Страните по Спогодбата, прилагащи настоящото правило, съобщават на секретариата на Организацията на обединените нации наименованията и адресите на техническите служби, отговарящи за изпитванията за типово одобрение, и на административните органи, които издават типово одобрение и на които трябва да се изпращат издаваните от другите страни съобщения относно издаване, отказ за издаване или отнемане на типово одобрение.
 (1) Така, както са определени в приложение 7 на Сводната резолюция за конструкцията на превозните средства (R.E.3), (документ TRANS/WP.29/78/Rev.1/Amend.2, последно изменен с Amend.4).
 (2) Ще се уточни допълнително.
 (3) 1 — Германия, 2 — Франция, 3 — Италия, 4 — Нидерландия, 5 — Швеция, 6 — Белгия, 7 — Унгария, 8 — Чешка република, 9 — Испания, 10 — Сърбия, 11 — Обединеното кралство, 12 — Австрия, 13 — Люксембург, 14 — Швейцария, 15 (сводобен), 16 — Норвегия, 17 — Финландия, 18 — Дания, 19 — Румъния, 20 — Полша, 21 — Португалия, 22 — Руска федерация, 23 — Гърция, 24 — Ирландия, 25 — Хърватия, 26 — Словения, 27 — Словакия, 28 — Беларус, 29 — Естония, 30 (сводобен), 31 — Босна и Херцеговина, 32 — Латвия, 33 (сводобен), 34 — България, 36 — Литва, 37 — Турция, 38 (свободен), 39 — Азербайджан, 40 — Бивша югославска република Македония, 41 (свободен), 42 — Европейска общност (одобренията на типа се издават от държавите-членки с използването на тяхните собствени маркировки ЕСЕ),


text:
43 — Япония, 44 (сводобен), 45 — Австралия, 46 — Украйна и 47 — Южна 48 — Африка, 49 — Кипър, 50 — Малта, 51 — Република Корея, 52 — Малайзия, 53 — Тайланд, 54 и 55 (свободни) и 56 — Черна гора. Следващите поредни номера се присвояват на други страни в хронологичния ред, по който те ратифицират или се присъединят към Спогодбата за приемане на еднакви технически предписания за колесни превозни средства, оборудване и части, които могат да бъдат монтирани и/или използвани на колесни превозни средства, и на условия за взаимно признаване на одобрения, издавани на основата на тези предписания, като присвоените по този начин номера се съобщават от генералния секретар на Организацията на обединените нации на договарящите страни по Спогодбата.
 (4) Така, както са определени в консолидираната резолюция за конструкцията на превозните средства (R.E.3), (документ TRANS/WP.29/78/Rev.1/Amend.2, приложение 7).
 ПРИЛОЖЕНИЕ 1A
 СЪЩЕСТВЕНИ ХАРАКТЕРИСТИКИ НА КОМПОНЕНТИТЕ ЗА СПГ
 ПРИЛОЖЕНИЕ 1B
 СЪЩЕСТВЕНИ ХАРАКТЕРИСТИКИ НА ПРЕВОЗНОТО СРЕДСТВО, ДВИГАТЕЛЯ И УРЕДБАТА ЗА СПГ
 ПРИЛОЖЕНИЕ 2A СХЕМА
 НА МАРКИРОВКАТА ЗА ТИПОВО ОДОБРЕНИЕ НА КОМПОНЕНТ ЗА СПГ
 (Вж. точка 5.2. на настоящото правило)
 Дадената по-горе маркировка за типово одобрение, поставена върху компонент за СПГ, показва, че този компонент е типово одобрен в Италия (Е 3) съгласно Правило No 110 под номер на типово одобрение 002439. Първите две цифри на номера на типовото одобрение показват, че одобрението е издадено въз основа на изискванията на Правило No 110 в неговата оригинална версия.
 ПРИЛОЖЕНИЕ 2B
 СЪОБЩЕНИЕ
 Добавка
 ПРИЛОЖЕНИЕ 2C
 СХЕМИ НА МАРКИРОВКИ ЗА ОДОБРЕНИЕ
 ОБРАЗЕЦ A
 (вж. т. 16.2 на настоящото правило)
 Дадената по-горе маркировка за типово одобрение, поставена върху превозно средство, показва, че този тип превозно средство е одобрен в Италия (Е3) по отношение монтирането на уредба за СПГ за захранване на двигателя със СПГ съгласно Правило No 110 под номер на типово одобрение 002439. Първите две цифри на номера на типовото одобрение показват, че одобрението е издадено въз основа на изискванията на Правило No 110 в неговата оригинална версия.
 ОБРАЗЕЦ B
 (вж. т. 16.2 на настоящото правило)
 Дадената по-горе маркировка за типово одобрение, поставена върху превозно средство, показва, че този тип превозно средство е одобрен в Италия (Е 3) по отношение монтирането на уредба за СПГ за захранване на двигателя със СПГ съгласно Правило No 110 под номер на типово одобрение 002439. Двете първи цифри на номера на типовото одобрение показват, че одобрението е издадено въз основа на изискванията на Правило No 110 в неговата оригинална версия и на Правило No 83, изменено със серията поправки 04.
 ПРИЛОЖЕНИЕ 2D
 СЪОБЩЕНИЕ
 ПРИЛОЖЕНИЕ 3
 ГАЗОВИ БУТИЛКИ БУТИЛКИ ЗА СЪХРАНЯВАНЕ В ПРЕВОЗНОТО СРЕДСТВО НА ПРИРОДЕН ГАЗ ПОД ВИСОКО НАЛЯГАНЕ КАТО ГОРИВО ЗА МОТОРНИ ПРЕВОЗНИ СРЕДСТВА
 1. ОБХВАТ
 Настоящото приложение определя минималните изисквания към леките презареждащи се бутилки за газ. Тези бутилки са предназначени само съхраняване в превозните средства на сгъстен природен газ под високо налягане, използван като гориво за моторните превозни средства, на които са монтирани. Бутилките могат да се произвеждат от всякакъв вид стомана, алуминий или неметален материал, с произволна конструкция или метод за производство, подходящи за определените


text:
условия на използване. Настоящото приложение не се отнася за метални обвивки или бутилки от неръждаема стомана, или заварени такива. Обхванатите от настоящото приложение бутилки са от клас 0, както е посочено в т. 2 на настоящото правило, и се означават по следния начин:
 CNG-1
 метална;
 CNG-2
 вътрешна метална обвивка, армирана с непрекъсната нишка, пропита със смола (намотана върху цилиндричната част);
 CNG-3
 вътрешна метална обвивка, армирана с непрекъсната нишка, пропита със смола (намотана върху цялата обвивка);
 CNG-4
 непрекъсната нишка, пропита със смола, с неметална обвивка (изцяло композитни).
 Условията на използване, на които бутилките ще бъдат подложени, са описани в т. 4. Настоящото приложение се базира на работно налягане 20 MPa при 15 °С на природния газ, използван като гориво, с максимално налягане при пълнене 26 MPa. Могат да се използват и други работни налягания, като налягането се умножи с подходящ коефициент (съотношение). Например, в случая на уредба с работно налягане 25 MPa, наляганията трябва да се умножат с 1,25.
 Експлоатационният срок на бутилките се определя от производителя и може да се изменя в зависимост от приложението им. Пресмятането на експлоатационния срок на бутилката се базира на 1 000 пълнения годишно и не по-малко от 15 000 пълнения. Максималният експлоатационен срок е 20 години.
 При металните бутилки и бутилките с метална обвивка срокът на бутилката се пресмята въз основа на скоростта на нарастване на пукнатините от умора на материала. За проверка за отсъствие на дефекти с размер по-голям от максимално разрешения е необходимо извършването на ултразвуков или друг еквивалентен контрол на всяка бутилка или обвивка. Този подход позволява да се оптимизира конструкцията и производството на леките бутилки за превозните средства, използващи природен газ като гориво.
 При бутилки, изпълнени само от полимерни материали с неметална обвивка, която не е подложена на натоварване, безопасният експлоатационен срок на бутилката се доказва чрез подходящи методи на конструиране, изпитвания за проверка на качеството на конструкцията и контрол в производството.
 2. ПОЗОВАВАНИЯ
 Следните стандарти съдържат предписания, които чрез направеното позоваване на тях стават предписания на настоящото приложение (до приемането на равностойни предписания на ИКЕ).
 Стандарти на ASTM (1)
 ASTM B117-90
 Метод за изпитване чрез солен спрей (солена мъгла)
 ASTM B154-92
 Изпитване с живачен нитрат за мед и медни сплави
 ASTM D522-92
 Изпитване на огъване на прилепени органични покрития около дорник
 ASTM D1308-87
 Ефект на препарати за битова химия върху чисти и оцветени органични покрития
 ASTM D2344-84
 Изпитвателен метод за видима междуслойна якост на срязване на композитни материали с паралелни нишки по метода на късата греда
 ASTM D2794-92
 Изпитвателен метод за устойчивост на органичните покрития към ефекта на бърза деформация (сблъсък)
 ASTM D3170-87
 Устойчивост на начупване на покритията
 ASTM D3418-83
 Метод за изпитване на термопласти чрез термичен анализ
 ASTM E647-93
 Стандартен метод за измерване на темпа на нарастване на пукнатините от умора на материала
 ASTM E813-89
 Изпитвателен метод за определяне на JIC — мярка на якостта на разрушаване
 ASTM G53-93
 Стандартна процедура за излагане на неметални материали на действието на светлинни и водни апарати (УВ кондензация от флуоресцентен тип)
 Стандарти на BSI (2)
 BS 5045:
 Част 1 (1982) Транспортируеми


text:
газови бутилки — показатели за безшевни стоманени газови бутилки, с воден капацитет над 0,5 литра
 BS 7448-91
 Изпитване на механична якост. Част I — Метод за определяне на KIC, критични стойности на COD и J по BS PD 6493—1991. Насоки и методи за оценка на приемливост от тип А на пукнатини на заварени структури; метални материали.
 Стандарти на ISO (3)
 ISO 148-1983
 Стомана — изпитване на удар по Шарпи (v-образен прорез);
 ISO 306-1987
 Пластмаси — Термопласти — Определяне на температурата на омекване по Викá
 ISO 527 Pt 1-93
 Пластмаси — Определяне на тензометричните характеристики. Част 1: Общи принципи
 ISO 642-79
 Стомана. Изпитване на прокаляемост чрез челно закаляване (Изпитване по Джомини)
 ISO 2808-91
 Бои и лакове — Определяне дебелината на слоя
 ISO 3628-78
 Стъклопласти — Определяне на тензометричните характеристики
 ISO 4624-78
 Бои и лакове. Изпитване на опън за определяне на адхезията
 ISO 6982-84
 Метали — Тензометрично изпитване
 ISO 6506-1981
 Метали — Изпитване на твърдост — Метод на Бринел
 ISO 6508-1986
 Метали — Изпитване на твърдост — Метод на Роквел (скали A-B-C-D-E-F-G-H-K)
 ISO 7225
 Предупредителни етикети за газови бутилки
 ISO/DIS 7866-1992
 Транспортируеми безшевни бутилки за газ от алуминиева сплав за многократно пълнене, използваеми навсякъде по света. Проектиране, изработване и приемане
 ISO 9001:1994
 Осигуряване на качеството при конструиране/разработване. Производство, монтаж и обслужване
 ISO 9002:1994
 Осигуряване на качеството при производство и монтаж
 ISO/DIS 12737
 Метални материали. Определяне на якостта на разрушаване при равнинна деформация
 Ръководство на ISO/IEC 25-1990
 Общи изисквания за техническа компетентност на изпитвателните лаборатории
 Ръководство на ISO/IEC 48-1986
 Насоки за оценка и регистрация от трети лица на системи за качество на доставките
 ISO/DIS 9809
 Транспортируеми безшевни стоманени бутилки за газ за многократно пълнене. Проектиране, производство и изпитване. Част 1: Охладени и темперирани газови бутилки с якост на опън < 1 100 MPa;
 Стандарт на NACE (4)
 NACE TM0177-90
 Лабораторно изпитване на метали за устойчивост на сярно напукване в сероводородни среди
 3. ОПРЕДЕЛЕНИЯ
 За целите на настоящото приложение се използват следните определения:
 3.1. (свободна)
 3.2. самонапрягане: процес на прилагане на налягане, използван при производството на бутилките от композитни материали с метални обвивки, който се състои в довеждането на обвивката отвъд нейната граница на еластичност така, че да се получи остатъчна пластична деформация. Това предизвиква напрежения на натиск в обвивката и напрежения на опън в нишките при отсъствието на вътрешно налягане;
 3.3. налягане на самонапрягане: налягане във вътрешността на намотаната с нишки бутилка, при което се установява изискваното разпределение на напреженията между обвивката и намотката;
 3.4. партида бутилки от композитни материали: партида, съставена от група бутилки, произведени една след друга от окачествени обвивки с едни и същи размери, конструкция, определени материали и производствени методи;
 3.5. партида метални бутилки и обвивки: партида, съставена от група метални бутилки или обвивки, произведени една след друга, с едни и същи номинален диаметър, дебелина на стените, конструкция, определени материали, производствени методи, оборудване за производство и термична обработка, както и едни и същи условия по отношение на продължителност, температура и състав на атмосферата при термичната обработка;
 3.6. партида неметални обвивки: партида, съставена от група неметални обвивки, произведени една след друга,


text:
с едни и същи номинален диаметър, дебелина на стените, конструктивно определени материали и производствени методи;
 3.7. граница на партида: една партида е съставена във всички случаи от не повече от 200 произведени бутилки или обвивки (от този брой са изключени бутилките и обвивките за разрушителни изпитвания) или не повече от броя бутилки, произведени в рамките на една производствена серия, като се приема по-голямото число;
 3.8. бутилка от композитни материали: бутилка, съставена от непрекъсната оплетка, пропита със смола, намотана около една метална или неметална обвивка. Бутилките от композитни материали с неметални обвивки се наричат също изцяло композитни бутилки;
 3.9. намотаване при контролиран опън: процес, използван при производството на напрегнати в цилиндричната част бутилки от композитни материали с метални обвивки, при който напреженията на натиск в обвивката и напреженията на опън в намотката при отсъствие на вътрешно налягане се получават при намотаването на усилващите нишки с повишено опъване;
 3.10. налягане на пълнене: налягането на газа в бутилката непосредствено след напълването й;
 3.11. произведени бутилки: завършени и готови за използване бутилки, представителни за нормалното производство, с нанесена маркировка за идентификация и с външното покритие, включващо вградената система за изолация, определена от производителя, но без невградената система за изолация или защита;
 3.12. цяла усилваща намотка: външна намотка, съставена от усилваща нишка, намотана по обиколката и по направление на оста на бутилката;
 3.13. температура на газа: температурата на газа в бутилката;
 3.14. усилваща намотка върху цилиндричната част: външна намотка, съставена от усилваща нишка, намотана предимно по обиколката на цилиндричната част на обвивката така, че намотката не поема никакво значително усилие по направление на надлъжната ос на бутилката;
 3.15. обвивка: съд, използван като газонепроницаема вътрешна обвивка на газа, около която са намотани усилващите нишки така, че да се получи необходимата якост. В стандарта са описани два типа обвивки: метални обвивки, конструирани да поемат усилията заедно с армировката, и неметални обвивки, които не поемат никакво усилие;
 3.16. производител: лице или организация, отговарящи за конструкцията, производството и изпитванията на бутилките;
 3.17. максимално развивано налягане: стабилизираното налягане, което се получава, когато в бутилка, напълнена при работното налягане, газът достигне максималната работна температура;
 3.18. намотка: система за усилване, съставена от нишки и смола, нанесени около обвивката;
 3.19. предварително напрягане: процес на използване на самонапрягане или на контролиран опън при намотаването;
 3.20. експлоатационен срок: времето, в години, в продължение на което бутилките могат да се използват безопасно при нормални условия на експлоатация;
 3.21. стабилизирано налягане: налягането на газа след достигане на дадена стабилизирана температура;
 3.22. стабилизирана температура: равномерна температура на газа след изчезването на всяко колебание на температурата, причинено от пълненето;
 3.23. изпитвателно налягане: налягане, на което се подлага бутилката при хидростатичното изпитване;
 3.24. работно налягане: стабилизирано налягане от 20 MPa при равномерна температура от 15 °С.
 4. УСЛОВИЯ ЗА ЕКСПЛОАТАЦИЯ
 4.1. Общи положения
 4.1.1. Стандартизирани условия за експлоатация
 Стандартизираните условия за експлоатация, установени в този раздел, служат като основа при конструирането, производството, контрола, изпитванията и типовото одобрение на бутилките, предназначени за постоянно закрепване върху превозните средства и за съхраняване, при температура на околната среда, на природния газ, използван като гориво


text:
в превозните средства.
 4.1.2. Използване на бутилките
 Условията за експлоатация са съставени също, за да предоставят информация на посочените по-долу лица за начина, по който бутилките, произведени според настоящото правило, могат да се използват безопасно:
 a)
 производителите на бутилките;
 b)
 собствениците на бутилките;
 c)
 конструкторите или изпълнителите, отговарящи за монтирането на бутилките;
 d)
 конструкторите или собствениците на оборудването, използвано за зареждане на бутилките върху превозните средства;
 e)
 доставчиците на природен газ; и
 f)
 регулаторните органи, компетентни по отношение използването на бутилките.
 4.1.3. Експлоатационен срок
 Експлоатационният срок, през който бутилките могат да се използват безопасно, се определя от конструктора на бутилката на базата на посочените тук условия на използване. Максималният експлоатационен срок е 20 години.
 Периодично окачествяване
 Препоръките за периодичното окачествяване чрез визуален контрол или изпитване по време на експлоатационния срок се предоставят от производителя на бутилките в зависимост от използването им в условията за експлоатация, определени в настоящото приложение. Всяка бутилка се подлага на визуален контрол минимум на всеки 48 месеца след въвеждането й в експлоатация на превозното средство (регистрацията на превозното средство) и при всяко ново монтиране, за да се провери наличието на повреди или разрушаване, включително и на опорите. Визуалният контрол трябва да се извършва в съответствие със спецификациите на производителя от компетентна организация, одобрена или призната от регулаторния орган. Бутилките, които нямат табелка със задължителните данни или чиито задължителни данни са нечетливи по една или друга причина, задължително се изтеглят от експлоатация. Ако има възможност бутилката да бъде категорично идентифицирана по производител и сериен номер, може да се постави заместваща табелка и бутилката да остане в експлоатация.
 4.1.4.1. Бутилки, претърпели катастрофа
 Бутилките, претърпели катастрофа на превозните средства, се подлагат на нов контрол от организацията, упълномощена от производителя, освен ако компетентният орган разпореди друго. Бутилка, която не е получила никаква повреда от удар при катастрофата, може да се върне в експлоатация, в противен случай бутилката трябва да се изпрати на производителя, за да се подложи на обследване.
 4.1.4.2. Бутилки, претърпели пожар
 Бутилките, които са били изложени на действието на огън, се подлагат на нов контрол от организацията, упълномощена от производителя, или се бракуват и изтеглят от експлоатация.
 4.2. Максимални налягания
 Налягането в бутилката се ограничава до:
 a)
 налягане, което се стабилизира на 20 MPa при стабилизирана температура 15 °С;
 b)
 26 MPa, непосредствено след пълненето, независимо от температурата.
 4.3. Максимален брой на циклите на пълнене
 Бутилките се конструират така, че да се пълнят на стабилизирано налягане 20 МРа при стабилизирана температура на газа 15 °С до 1 000 пъти годишно през целия им експлоатационен срок.
 4.4. Температурни диапазони
 4.4.1. Стабилизирана температура на газа
 Стабилизираната температура на газа в бутилките може да варира от минус 40 °С до плюс 65 °С.
 4.4.2. Температури на бутилките
 Температурата на материалите, от които е изработена бутилката, може да варира от минус 40 °С до плюс 82 °С.
 Допускат се температури по-високи от 65 °С в ограничени зони или за кратко време, като при това температурата на газа в бутилката никога не надвишава 65 °С, освен при условията, определени в т. 4.4.3.
 4.4.3.


text:
Преходни температури
 Температурите на газа, развивани при пълненето и изпразването, могат да варират извън границите, определени в т. 4.4.1.
 4.5. Състав на газа
 Към природния газ не трябва да се прибавят умишлено метанол и/или гликол. Бутилките трябва да са конструирани така, че да могат да се пълнят с природен газ, отговарящ на едно от следните три условия:
 a)
 SAE J1616
 b)
 сух газ
 В нормалния случай водните пари трябва да са не повече от 32 mg/m3 с температура на оросяване минус 9 °С при налягане 20 МРа. Няма ограничения за компонентите на сухите газове, освен за:
 —
 сероводород и други разтворими сулфиди: ... 23 mg/m3
 —
 кислород: ... 1 об %
 Водородът трябва да се ограничи до 2 об %, ако якостта на опън на стоманата за производството на бутилките е по-голяма от 950 МРа.
 c)
 Влажен газ
 За всеки газ, чието съдържание на водни пари е по-голямо от посоченото в подточка b), в общия случай важат ограничения за следните компоненти;
 —
 сероводород и други разтворими сулфиди: ... 23 mg/m3
 —
 кислород: ... 1 об %
 —
 въглероден двуокис: ... 4 об %
 —
 водород: ... 0,1 об %
 Във влажните газове е необходимо да има минимум 1 mg компресорно масло на 1 kg газ, за да се осигури защитата на металните бутилки и обвивки.
 4.6. Външни повърхности
 Бутилките не са конструирани за непрекъснато подлагане на механични и химични натоварвания, например, изтичания от товар, транспортиран от превозното средство, или силно износване в резултат на пътните условия, и трябва да отговарят на признатите норми за монтиране. Независимо от това, външните повърхности на бутилките могат да бъдат изложени поради непредпазливост на въздействието на:
 a)
 вода, при редуващо се потапяне или напръскване при движение по пътя;
 b)
 сол, ако превозното средство се движи в близост до океан или солта се използва като средство за размразяване;
 c)
 ултравиолетови лъчения, съдържащи се в слънчевите лъчи;
 d)
 удари от камъчета;
 e)
 разтворители, киселини и основи, торове; и
 f)
 течности за превозни средства, включително бензин, хидравлични течности, гликол и масла.
 4.7. Просмукване или пропуски на газ
 Бутилките могат да се съхраняват в затворени пространства през продължителни периоди от време. Просмукването на газ през стените на бутилката или пропуските през съединенията и обвивката трябва да се вземат пред вид при конструирането.
 5. ОДОБРЕНИЕ НА КОНСТРУКЦИЯТА
 5.1. Общи положения
 Следната информация трябва да се предостави от конструктора на бутилката и да се приложи към заявлението за одобрение до компетентния орган:
 a)
 декларация за експлоатация (т. 5.2.)
 b)
 данни за конструкцията (т. 5.3.)
 c)
 данни за производството (т. 5.4.)
 d)
 система за качество (т. 5.5.)
 e)
 якост на разрушаване и размер на дефектите при безразрушителния контрол (т. 5.6.)
 f)
 спецификация (т. 5.7.)
 g)
 допълнителни данни (т. 5.8.)
 За бутилките, конструирани в съответствие с ISO 9809, не е необходимо да се предоставя протокол за анализ на напреженията по т. 5.3.2. или информацията по т. 5.6.
 5.2. Декларация да експлоатация
 Целта на тази декларация за експлоатация е не само да служи като ръководство на ползувателите и на монтажниците на бутилките, но също


text:
и да информира компетентния орган по одобрението или неговия упълномощен представител. Тази декларация съдържа:
 a)
 декларация за това, че конструкцията на бутилката е подходяща за използването й в условията на експлоатация, определени в т. 4, през експлоатационния срок на бутилката;
 b)
 експлоатационният срок;
 c)
 минимални изисквания към изпитванията или проверките в експлоатация;
 d)
 необходими устройства за понижаване на налягането и/или изолации;
 e)
 методи за поддържане, защитни покрития и т.н., които са необходими, но не се предоставят;
 f)
 описание на конструкцията на бутилката;
 g)
 всяка друга информация, необходима за осигуряване на безопасното използване и проверка на бутилката.
 5.3. Данни за конструкцията
 5.3.1. Чертежи
 Чертежите трябва да съдържат като минимум:
 a)
 наименование, номер за позоваване, дата на издаване и номера на корекциите с датите на извършването им, когато е приложимо;
 b)
 позоваване на настоящото правило и на типа на бутилката;
 c)
 всички размери с допустимите отклонения, включително подробности за формите на обвивките, техните минимални дебелини, както и за отворите;
 d)
 маса на бутилките с допустимите отклонения;
 e)
 спецификации на материалите, минимални стойности или допустим интервал за механическите и химическите характеристики, и диапазон на определената твърдост за металните бутилки или обвивки;
 f)
 други данни, като диапазон на налягането на самонапрягане, минимално изпитвателно налягане, подробности относно системата за защита срещу пожар и външното защитно покритие.
 5.3.2. Протокол за анализ на напреженията
 Задължително се представя протокол за анализ на напреженията по метода на крайните елементи или друг метод.
 В протокола задължително се включва таблица, обобщаваща пресметнатите напрежения.
 5.3.3. Данни от изпитването на материалите
 Задължително се представя подробно описание на използваните в конструкцията материали и допустимите отклонения в техните характеристики. Представят се също така резултатите от изпитванията за определяне на механическите характеристики и за определяне на пригодността на материалите за използване в условията, посочени в т. 4.
 5.3.4. Данни от изпитванията за окачествяване на конструкцията
 Необходимо е да се докаже, че материалите, конструкцията, производството и проверката на бутилката са подходящи за предвиденото използване, като отговарят на изискванията на изпитванията, определени за конструкцията на съответната бутилка, когато тя се подложи на изпитване по методите за изпитване, описани в допълнение А към настоящото приложение.
 Данните от изпитването трябва също да съдържат размерите, дебелините на стените и масата на всяка изпитана бутилка.
 5.3.5. Защита срещу пожар
 Задължително се посочва разположението на предпазните устройства при свръхналягане, които защитават бутилката от внезапно разрушаване, когато тя е подложена на условията, определени в т. А.15. Ефективността на определената система за защита срещу пожар се доказва с резултати от изпитвания.
 5.3.6. Закрепване на бутилките
 В съответствие с т. 6.11. трябва да се предоставят подробни сведения за закрепването на бутилките или изисквания към тяхното закрепване.
 5.4. Данни за производството
 Задължително се представят подробни сведения относно всички производствени процеси, безразрушителни проверки, изпитвания по време на производството и изпитвания на партидите. Посочват се допустимите отклонения във всички производствени процеси като термичната обработка и пресоване, състава на смолата, опъването и скоростта на намотаване на нишката, продължителността и температурите на нагряването и процедурите по самонапрягането. Посочват се също повърхностната обработка, подробности за намотката, критериите за приемане при ултразвуковия контрол


text:
(или друг еквивалентен контрол) и максималния размер на партидата за изпитванията по партиди.
 5.5. (свободна)
 5.6. Якост на разрушаване и размер на дефектите при безразрушителния контрол
 5.6.1. Якост на разрушаване
 Производителят трябва да покаже пропуските преди разрушаването на бутилката, както е описано в т. 6.7.
 5.6.2. Размер на дефектите при безразрушителния контрол
 Като използва подхода, описан в т. 6.15.2., производителят трябва да установи максималния размер на дефектите, констатирани при безразрушителния контрол, при които не настъпва повреда на бутилката от умора през експлоатационния й срок, или разрушаване на бутилката.
 5.7. Спецификация
 В спецификацията за конструкцията на всяка бутилка трябва да се съберат резюмета на документите, изисквани в т. 5.1. Трябва да се посочат наименованието, номерът за позоваване, броят на корекциите и датите на първото издание, както и корекциите на всеки документ. Всички документи трябва да са подписани или парафирани от този, който ги издава. На спецификацията трябва да се присвои номер и да се нанесе номера на корекцията, ако е приложимо, които номера могат да се използват за обозначаване на конструкцията на бутилката, освен това спецификацията трябва да носи подписа на инженера, отговарящ за конструкцията. На спецификацията трябва да се предвиди място за поставянето на печат, който показва, че конструкцията е регистрирана.
 5.8. Допълнителни данни
 Когато е приложимо, трябва да се предоставят допълнителни данни относно приложението, като исторически данни за използването на предвиждания материал или за използването на бутилки от дадена конструкция в други експлоатационни условия.
 5.9. Одобрение и сертификация
 5.9.1. Контрол и изпитване
 Оценката на съответствието трябва да се извърши съгласно предписанията на т. 9 на настоящото правило.
 За да се установи, че бутилките съответстват на това международно правило, те се подлагат на контрол от компетентен орган в съответствие с т. 6.13. и 6.14.
 5.9.2. Сертификат за изпитването
 Ако резултатите от изпитванията, извършени върху прототипа в съответствие с т. 6.13., са задоволителни, компетентният орган издава сертификат от изпитването. В допълнение D на настоящото приложение е даден примерен сертификат от изпитването.
 5.9.3. Сертификат за приемане на партида
 Компетентният орган изготвя сертификат за приемане по образеца в допълнение D на настоящото приложение.
 6. ИЗИСКВАНИЯ, ПРИЛОЖИМИ КЪМ ВСИЧКИ ТИПОВЕ БУТИЛКИ
 6.1. Общи положения
 Следващите изисквания се прилагат като правило към типовете бутилки, посочени в т. 7 до 10. Конструкцията на бутилките трябва да отговаря по отношение на всички присъщи аспекти, за да се гарантира, че всяка бутилка, произведена според тази конструкция, може да се използва през определения експлоатационен срок. Стоманените бутилки от тип CNG-1, конструирани в съответствие със стандарта ISO 9809 и отговарящи на всички негови изисквания, трябва да отговарят само на изискванията, посочени в т. 6.3.2.4. и 6.9. до 6.13.
 6.2. Конструкция
 Настоящото правило не предписва начини за конструиране, допустими напрежения или деформации, но изисква адекватността на конструкцията за бъде доказана чрез подходящи изчисления и чрез способността на бутилките успешно да преминат изпитванията на материалите, окачествяването на конструкцията, производствените изпитания и изпитванията на партидите, предписани от настоящото правило. Всяка конструкция трябва да гарантира тип на неизправност „пропуски преди разрушаване“ в резултат на възможното влошаване на частите, подложени на налягане по време на


text:
нормалното използване. Ако има пропуски от металните бутилки или металните обвивки, тези пропуски трябва да се дължат единствено на развитието на пукнатина от умора на материала.
 6.3. Материали
 6.3.1. Използваните материали трябва да съответстват на условията за експлоатация, определени в т. 4. Конструкцията не трябва да допуска контакт между несъвместими материали. Изпитванията на материалите при окачествяване на конструкцията са обобщени в таблица 6.1.
 Стомана
 6.3.2.1. Състав
 Стоманите трябва да са успокоени с помощта на алуминий и/или силиций и произведени в по-голямата част по метод, осигуряващ дребнозърнеста структура. Химическият състав на всички стомани трябва да се обяви и да се определи минимално чрез следните показатели:
 a)
 съдържание на въглерод, магнезий, алуминий и силиций във всички случаи;
 b)
 съдържание на никел, хром, молибден, бор и ванадий и на всеки друг легиращ елемент, добавен преднамерено.
 При анализа на отливката не трябва да се надвишават следните граници:
 Якост на опън
 < 950 MPa
 ≥ 950 MPa
 Сяра
 0,020 %
 0,010 %
 Фосфор
 0,020 %
 0,020 %
 Сяра и фосфор
 0,030 %
 0,025 %
 При използването на стомана, съдържаща въглерод и бор, трябва да се извърши изпитване на втвърдяемост върху първия и последния блок или лист от всяка плавка стомана в съответствие с EN ISO 642. Измерената твърдост на разстояние 7,9 mm от закаления край трябва да е в диапазона 33—53 HRC или 327—560 HV и да има сертификат от производителя на материала.
 6.3.2.2. Свойства при опън
 Механическите свойства на стоманата на произведената бутилка или обвивка се определят в съответствие с т. А.1 (допълнение А). Относителното удължение на стоманата трябва да е не по-малко от 14 %.
 6.3.2.3. Свойства за якост на удар
 Свойствата за якост на удар на стоманата на произведените бутилки или обвивки се определят в съответствие с т. А.2 (допълнение А). Стойностите при изпитването на огъване при удар трябва да са не по-малки от посочените в таблица 6.2. на настоящото приложение.
 6.3.2.4. Устойчивост на сярно напукване под налягане
 Ако по спецификация горната граница на якостта на опън на стоманата надвишава 950 МРа, стоманата от произведената бутилка трябва да се подложи на изпитване в съответствие с т. А.3 от допълнение А на настоящото приложение и да отговори на изискванията на тази точка.
 Алуминий
 6.3.3.1. Състав
 Алуминиевите сплави задължително се специфицират съгласно практиката на Aluminium Association (Асоциацията за алуминий) за дадена система сплави. Максималното съдържание на замърсителите олово и бисмут трябва да не надвишава 0,003 % при всички алуминиеви сплави.
 6.3.3.2. Изпитвания за корозия
 Алуминиевите сплави трябва да отговарят на изискванията при изпитванията на корозия, извършени в съответствие с т. A.4 (допълнение A).
 6.3.3.3. Напукване под товар
 Алуминиевите сплави трябва да отговарят на изискванията при изпитванията на напукване под товар, извършени в съответствие с т. А.5 (допълнение A).
 6.3.3.4. Свойства при опън
 Механическите свойства на алуминиевите сплави на произведените бутилки се определят в съответствие с т. А.1 (допълнение А). Относителното удължение на алуминия трябва да е не по-малко от 12 %.
 Смоли
 6.3.4.1. Общи положения
 За пропиване може се използват термореактивни или термопластични смоли. Примери за подходящо свързващо вещество са епоксидната смола, модифицираната епоксидна


text:
смола, термореактивните пластмаси полиестер и винилестер, термопластичните пластмаси полиетилен и полиамид.
 6.3.4.2. Якост на срязване
 Смолите се подлагат на изпитване съгласно т. А.26 (допълнение А) и трябва да отговарят на изискванията в тази точка.
 6.3.4.3. Температура на преход в стъкловидно състояние
 Температурата на преход в стъкловидно състояние на смолата се определя в съответствие с ASTM D3418.
 6.3.5. Нишки
 Нишковидните материали, усилващи конструкцията, трябва да са стъклено влакно, арамидно влакно и въглеродно влакно. При използването като усилващ нишковиден материал на въглеродно влакно конструкцията трябва да включва средства за избягване на галваничната корозия на металните части на бутилката. Производителят трябва да съхранява досие с публикуваните спецификации на композитните материали, препоръките на производителя на материала относно съхраняването, условията и продължителността на съхраняване, както и сертификатите на производителя на материала, посочващи, че всяка пратка съответства на въпросните изисквания на спецификацията. Производителят на влакна трябва да удостовери, че свойствата на влакната съответстват на спецификациите на производителя за продукта.
 6.3.6. Пластмасови обвивки
 Видимата граница на еластичност и удължаването при разрушаване се определят съгласно т. А.22 (допълнение А). Изпитванията трябва да покажат, че пластичните свойства на пластмасовата обвивка при температури по-ниски или равни на минус 50 °С съответстват на определените от производителя стойности. Полимерният материал трябва да е подходящ за условията на експлоатация, определени в т. 4 на настоящото приложение. Съгласно метода, описан в т. А.23 (допълнение А), температурата на омекване трябва да е най-малко 90 °С и температурата на топене да е най-малко 100 °С.
 6.4. Изпитвателно налягане
 Използваното при производството изпитвателно налягане трябва да е миниум 30 МРа.
 6.5. Налягания на разрушаване и отношения на напреженията във влакната
 За всички типове бутилки минималното действително налягане на разрушаване трябва да е не по-малко от стойностите, посочени в таблица 6.3 на настоящото приложение. При конструкциите от типове CNG-2, CNG-3 и CNG-4 композитната намотка трябва да е конструирана така, че да се получи голяма надеждност при постоянно и циклично натоварване. Тази надеждност трябва да е постиганата чрез получаване на отношения на напреженията в нишковидния композитен материал, служещ за усилване на конструкцията, равни или по-големи от дадените в таблица 6.3 на настоящото приложение. Отношението на напреженията е равно на напрежението в нишката при определеното минимално налягане на разрушаване на бутилката, разделено на напрежението в нишката при работното налягане. Отношението на разрушаване е равно на действителното налягане на разрушаване на бутилката разделено на работното налягане. За конструкциите от тип CNG-4 отношението на напреженията е равно на отношението на разрушаване. За конструкциите от типове CNG-2 и CNG-3 (с метална обвивка и композитна оплетка) пресмятанията на отношенията на напреженията трябва да включват:
 a)
 метод за анализ, приложим към материали с нелинейни характеристики (специална компютърна програма или програма за анализ по метода на крайните елементи);
 b)
 кривата напрежение-удължeние в еластичната и пластичната области трябва да е известна и моделирана правилно;
 c)
 механичните характеристики на композитните материали трябва да са моделирани правилно;
 d)
 пресмятанията трябва да се извършват при налягането на самонапрягане, при нулево налягане след самонапрягане, при работното налягане и при минималното налягане на разрушаване;
 e)
 при анализа трябва да се вземат предвид


text:
предварителните напрежения в резултат от опъна при намотаването;
 f)
 минималното налягане на разрушаване трябва да се избере така, че отношението на пресметнатото напрежение при минималното налягане на разрушаване към пресметнатото напрежение при работното налягане да съответства на изискванията към отношението на напреженията за използваната нишка;
 g)
 при анализа на бутилки с хибриден влакнест усилващ материал (два или повече типа влакно) трябва да се вземе пред вид разпределението на усилията между различните влакна на базата на различните модули на еластичност на влакната. Изискванията към отношението на напреженията за всеки тип влакно трябва да съответстват на стойностите, дадени в таблица 6.3 на настоящото приложение. Проверката на отношението на напреженията може също да се извърши с помощта на тензодатчици. Един метод, който може да се използва за тази цел, е описан в информативното допълнение Е.
 6.6. Анализ на напреженията
 Анализ на напреженията трябва да се извършва, за да се обосноват минималните конструктивни дебелини на стените. При композитните конструкции този анализ трябва да включва определяне на напреженията в обвивките и влакната.
 6.7. Анализ на пропуските преди разрушаване
 Бутилките от типове CNG-1, CNG-2 и CNG-3 се проверяват за пропуски преди разрушаването.
 Изпитването на пропуски преди разрушаването се извършва в съответствие с т. А.6 (допълнение А). Не е необходимо да се проверяват пропуските преди разрушаването при конструкциите на бутилки, които са издържали изпитването на якост на умора, извършено в съответствие с т. А.13 (допълнение А), в продължение на повече от 45 000 цикъла на изменение на налягането. В допълнение F са описани за информация два метода за анализ на пропуските преди разрушаването.
 6.8. Контрол и изпитване
 Производственият контрол трябва да описва програмите и процедурите за:
 a)
 контрол, изпитвания и критерии за приемане в производството; и
 b)
 периодични проверки, изпитвания и критерии за приемане в експлоатация. Интервалът между отделните визуални проверки на външните повърхности на бутилките се определя в съответствие с т. 4.1.4. на настоящото приложение, освен ако няма друго решение на компетентния орган. Производителят трябва да определи критериите за отхвърляне при нова визуална проверка на база резултатите от изпитването под налягане с циклично натоварване на бутилките, показали дефекти. Допълнение G на настоящото приложение дава указания за съдържанието на инструкциите на производителя относно поддържането, използването и проверката на бутилките.
 6.9. Защита срещу пожар
 Всички бутилки трябва да са защитени срещу пожар посредством устройства за понижаване на налягането. Бутилката, материалите, които я съставят, устройствата за понижаване на налягането и всеки добавен изолационен или защитен материал трябва да са конструирани така, че съвместно да осигуряват подходящо равнище на защита в условията на пожар при изпитването, определено в т. А.15 (допълнение A).
 Устройствата за понижаване на налягането се изпитват в съответствие с точка A.24 (допълнение A).
 6.10. Отвори
 6.10.1. Общи положения
 Отвори се допускат само върху дъната. Осите на отворите трябва да съвпадат с надлъжната ос на бутилката. Резбите трябва да са нарязани чисто, равномерно, без прекъсвания на повърхността и да са калибрирани.
 6.11. Опори на бутилките
 Производителят трябва да определи начина на закрепване на бутилките при монтирането им в превозното средство. Производителят също трябва да посочи указания за монтирането


text:
на опорите, включително силата и момента на затягане, които осигуряват необходимата сила на удържане, но без да предизвикват неприемливи напрежения в бутилките или повреда на повърхността на бутилките.
 6.12. Външна защита от въздействието на околната среда
 Външната повърхност на бутилките трябва да отговаря на изискванията при изпитването в условията на околната среда от т. A.14 (допълнение A). Външната защита на бутилките може да се осигури по един от следните начини:
 a)
 заключителна обработка на повърхността, осигуряваща съответната защита (например метализация върху алуминий, анодиране); или
 b)
 използване на подходящи влакна и пълнители (например въглеродна нишка в смола); или
 c)
 защитно покритие (например органично покритие, боя), което трябва да отговаря на изискванията на т. A.9 (допълнение A).
 Всяко покритие, нанасяно върху бутилките, трябва да е такова, че процесът на нанасянето му да не влияе върху механичните свойства на бутилката. Покритието трябва да е направено така, че да улеснява последващата проверка в експлоатация и производителят трябва да предостави указания за третирането на покритието по време на тази проверка, за да се гарантира постоянната цялост на бутилката.
 За сведение на производителите, в информативно допълнение Н на настоящото приложение е представено изпитване за въздействието на околната среда, с чиято помощ може да се оцени дали предпазните покрития са подходящи.
 6.13. Изпитвания за окачествяване на конструкцията
 За типовото одобрение на всеки тип бутилка е необходимо да се докаже, че материалът, конструкцията, производството и проверката са подходящи за предвиденото предназначение. Това доказателство е налице, ако са спазени съответните изисквания относно изпитванията за одобрение на материала, дадени в таблица 6.1 на настоящото приложение, и изпитванията за одобрение на бутилката, дадени в таблица 6.4 на настоящото приложение, като изпитванията са извършени по съответните методи за изпитване, описани в допълнение А към настоящото приложение. Компетентният орган избира образците на бутилките или обвивките за изпитванията и присъства на изпитванията. Когато на изпитване са подложени по-голям брой образци от изисквания в настоящото приложение, задължително се документират всички резултати от изпитванията.
 6.14. Изпитвания на партиди
 Изпитванията на партидите, определени в настоящото приложение за всеки тип бутилка, трябва да се извършват върху бутилки и обвивки, избрани от всяка партида произведени бутилки или обвивки. Могат също да се използват образци-свидетели, подложени на термична обработка и разглеждани като представителни за произведените бутилки или обвивки. Изпитванията на партидите, които се изискват за всеки тип бутилка, са определени в таблица 6.5 на настоящото приложение.
 6.15. Контрол и изпитвания на продукцията
 6.15.1. Общи положения
 Контролът и изпитванията на продукцията трябва да се извършват върху всички бутилки, изработени в една партида. Всяка бутилка се контролира по време и в края на производството със следните средства:
 a)
 ултразвуково сканиране (или доказано еквивалентен метод) на металните бутилки и обвивки в съответствие със стандарта BS 5045, част 1, приложение В, или доказано еквивалентен метод, за да се потвърди, че максималният размер на дефектите е по-малък от определения размер при конструирането;
 b)
 проверка на граничните размери и на граничната маса на произведената бутилка и на всички обвивки и намотки, за да се установи дали те се включват в допустимите отклонения, определени при конструирането;
 c)


text:
проверка на качеството на определената повърхностна обработка с отделяне на специално внимание на дълбоките щамповки, огъванията и прегъвките в областта на гърловината или шийката на кованите или щампованите краища, или в областта на отворите;
 d)
 проверка на маркировката;
 e)
 изпитванията на твърдостта на металните бутилки и обвивки в съответствие с т. А.8 (допълнение А) се извършват след окончателната термична обработка и така определените стойности трябва да се включват в допустимите отклонения, определени при конструирането;
 f)
 изпитване на хидравлично налягане в съответствие с т. A.11 (допълнение A).
 В таблица 6.6 на настоящото приложение са обобщени критичните изисквания към контрола на продукцията, който трябва да се извършва върху всяка бутилка.
 6.15.2. Максимален размер на дефектите
 За конструкциите от типове CNG-1, CNG-2 и CNG-3 се определя максималните размери на дефектите във всяка част на металната бутилка или металната обвивка, които няма да достигнат граничен размер по време на определения експлоатационен срок. Граничният размер е максималният размер на дефекта през дебелината на стената (на бутилката или обвивката), който позволява на съхранявания газ да изтече, без бутилката да се разруши. Размерите на дефектите, съответстващи на критериите за отхвърляне при ултразвуковото сканиране или при друг еквивалентен метод, трябва да са по-малки от максималните допустими размери на дефектите. За конструкциите от типове CNG-2 и CNG-3 се приема, че композитът няма да е подложен на никаква повреда в резултат на зависещи от времето причини. Допустимият размер на дефекта при безразрушителния контрол трябва да се определи с помощта на подходящ метод. В информативно допълнение F на настоящото приложение са описани два подходящи метода.
 6.16. Непокриване на изискванията при изпитванията
 В случай на непокриване на изискванията при изпитванията се извършват повторни изпитвания или термични обработки и повторни изпитвания както следва:
 a)
 ако е доказано, че има грешка при извършването на изпитванията или измерването, трябва да се извърши ново изпитване. Ако резултатът от това изпитване е задоволителен, първото изпитване не се взима предвид;
 b)
 ако изпитването е извършено по задоволителен начин, трябва да се определи причината за отрицателния резултат от изпитването.
 Ако се счете, че този отрицателен резултат се дължи на приложената термична обработка, производителят може да подложи всички бутилки от партидата на нова термична обработка.
 Ако отрицателният резултат не се дължи на използваната термична обработка, всички бутилки, определени като дефектни, трябва да се отхвърлят или поправят с използване на одобрен метод. Бутилките, които не се отхвърлят, се разглеждат като нова партида.
 И в двата случая новата партида се подлага на повторно изпитване. Всички изпитвания на прототипа или на партидите, необходими за доказването на приемливостта на новата партида, трябва да се извършат наново. Ако едно или няколко изпитвания, дори частично, се счетат за незадоволителни, всички бутилки от партидата се отхвърлят.
 6.17. Изменение на конструкцията
 Изменение на конструкцията е всяко изменение при избора на конструктивен материал или изменение на размерите, което не се обхваща от нормалните допустими производствени отклонения.
 Допускат се малки изменения на конструкцията да се окачествяват посредством ограничена програма за изпитване. За измененията на конструкцията, посочени в таблица 6.7, се изискват изпитванията за окачествяване на конструкцията, посочени в същата таблица.


text:
Таблица 6.1
 Изпитване за окачествяване на конструктивните материали
 Съответна точка от настоящото приложение
 Стомана
 Алуминий
 Смоли
 Влакна
 Пластмасови обвивки
 Показатели при опън
 6.3.2.2
 6.3.3.4
 6.3.5
 6.3.6
 Устойчивост на сярно напукване под налягане
 6.3.2.4
 Показатели за якост на удар
 6.3.2.3
 Напукване под товар
 6.3.3.3
 Напукване от корозия
 6.3.3.2
 Якост на срязване
 6.3.4.2
 Температура на преход в стъкловидно състояние
 6.3.4.3
 Температура на омекване/топене
 6.3.6
 Механизъм на разрушаването (5)
 6.7
 6.7
 Таблица 6.2
 Минимални допустими стойности при изпитването за якост на удар
 Диаметър на бутилката D, в mm
 > 140
 ≤ 140
 Направление на изпитването
 напречно
 надлъжно
 Ширина на изпитвания образец, mm
 3—5
 > 5—7,5
 > 7,5—10
 3 до 5
 Температура на изпитването, °С
 –50
 –50
 Средно за 3 образеца
 30
 35
 40
 60
 Якост при удар, J/cm2
 За отделен образец
 24
 28
 32
 48
 Таблица 6.3
 Минимални допустими стойности на налягането на разрушаване и на отношенията на напреженията
 CNG-1
 Изцяло метални
 CNG-2
 Намотка върху цилиндричната част
 CNG-3
 Намотка върху цялата обвивка
 CNG-4
 Изцяло композитни
 Налягане на разрушаване [MPa]
 Отношение на напреженията [MPa]
 Налягане на разрушаване [MPa]
 Отношение на напреженията [MPa]
 Налягане на разрушаване [MPa]
 Отношение на напреженията [MPa]
 Налягане на разрушаване [MPa]
 Изцяло метални
 45
 Стъкло
 2,75
 50 1)
 3,65
 70 1)
 3,65
 73
 Арамид
 2,35
 47
 3,10
 60 1)
 3,1
 62
 Въглерод
 2,35
 47
 2,35
 47
 2,35
 47
 Хибридни
 2)
 2)
 2)
 Заб. 1: Минимално действително налягане на разрушаване. Освен това трябва да се извършат пресмятания в съответствие с т. 6.5 на настоящото приложение, за да се докаже, че минималното отношение на напреженията съответства на изискванията.
 Заб. 2: Отношението на напреженията и налягането на разрушаване трябва да се пресметнат в съответствие с т. 6.5 на настоящото приложение.
 Таблица 6.4
 Изпитвания за окачествяване на конструкцията на бутилките
 Изпитване и номер на допълнението
 Тип на бутилката
 CNG-1
 CNG-2
 CNG-3
 CNG-4
 A.12
 Разрушаване
 X (6)
 X
 X
 X
 A.13
 Циклене при стайна температура
 X (6)
 X
 X
 X
 A.14
 Въздействие на киселина
 X
 X
 X
 A.15
 Открит огън
 X
 X
 X
 X
 A.16
 Проникване
 X
 X
 X
 X
 A.17
 Якост с прорези
 X
 X
 X
 A.18
 Пълзене при високи температури
 X
 X
 X
 A.19
 Разрушаване от напрежения
 X
 X
 X
 A.20
 Изпитване с падане
 X
 X
 A.21
 Пропускливост
 X
 A.24
 Устройства за понижаване на налягането
 X
 X
 X
 X
 A.25
 Изпитване с момент към дъното
 X
 A.27
 Циклене с природен газ
 X
 A.6
 Пропуски преди разрушаване
 X
 X
 X
 A.7
 Циклене на екстремни температури
 X
 X
 X
 X
 = изисква се.
 Таблица 6.5
 Изпитвания на партидите
 Изпитване и номер на допълнението
 Тип на бутилката
 CNG-1
 CNG-2
 CNG-3
 CNG-4
 A.12
 Изпитване на разрушаване
 X
 X
 X
 X
 A.13
 Циклене при стайна температура
 X
 X
 X
 X
 A.1
 Изпитване на опън
 X
 X (8)
 X (8)
 A.2
 Изпитване на удар (стомана)
 X
 X (8)
 X (8)
 A.9.2
 Изпитване на покритието (7)
 X
 X
 X
 X
 X
 = изисква се.
 Таблица 6.6
 Критични изисквания към контрола на продукцията
 Тип
 CNG-1
 CNG-2
 CNG-3
 CNG-4
 Изисквани видове контрол
 Гранични размери
 X
 X
 X
 X
 Качество на повърхността
 X
 X


text:
X
 X
 Дефекти (ултразвуков контрол или еквивалентен)
 X
 X
 X
 Твърдост на металните бутилки и обвивки
 X
 X
 X
 Изпитване на хидравлично налягане
 X
 X
 X
 X
 Изпитване на херметичност
 X
 Маркировка
 X
 X
 X
 X
 X
 = изисква се.
 Таблица 6.7
 Изменение на конструкцията
 Тип на изпитването
 Изменение на конструкцията
 Разрушаване (хидростатично) A.12
 Циклене при стайна темп.: A.13
 Въздействие на околната среда A.14
 Открит огън A.15
 Якост с прорези A.17
 Проникване A.16
 Разрушаване от напрежения A.19 Пълзене при висока темп. A.18 Падане A.20
 Момент към дъното A.25 Пропускливост A.21 Циклене със СПГ A.27
 УПН A.24
 Производител на влакното
 X
 X
 X (9)
 X (10)
 Материал на метална бутилка или обвивка
 X
 X
 X (9)
 X
 X (9)
 X
 X (9)
 Материал на пластмасова обвивка
 X
 X
 X (10)
 Влакно
 X
 X
 X
 X
 X
 X
 X
 X (10)
 Смола
 X
 X
 X
 X
 Изменение на диаметъра ≤ 20 %
 X
 X
 Изменение на диаметъра > 20 %
 X
 X
 X
 X (9)
 X
 Изменение на дължината ≤ 50 %
 X
 X (11)
 Изменение на дължината > 50 %
 X
 X
 X (11)
 Изменение на работното налягане ≤ 20 % @
 X
 X
 Форма на дъното
 X
 X
 X (10)
 Големина на отвора
 X
 X
 Изменение на покритието
 X
 Конструкция на дъното
 X (10)
 Изменение на производствения процес
 X
 X
 Устройство за понижаване на налягането
 X
 X
 X
 = изисква се.
 @
 Само в случай на изменение на дебелината, пропорционално на изменението на диаметъра и/или на налягането.
 7. МЕТАЛНИ БУТИЛКИ ОТ ТИП CNG-1
 7.1. Общи положения
 При конструирането трябва да се определи максималният размер на допустимия дефект във всяка точка на бутилката, който няма да се увеличи до граничния размер през времето до следващото изпитване на бутилката или през експлоатационния й срок, ако не е предвидено ново изпитване, при условие, че бутилката се експлоатира при работното налягане. Определянето на характеристиката „пропуски преди разрушаване“ трябва да се извършва в съответствие с подходящите процедури, определени в т. 6 (допълнение А). Допустимият размер на дефекта се определя в съответствие с т. 6.15.2. по-горе.
 Бутилките, конструирани в съответствие със стандарта ISO 9809 и изпълняващи всички изисквания на този стандарт, трябва да отговарят само на изискванията относно изпитването на материалите, определени в т. 6.3.2.4. по-горе, и на изискванията относно окачествяването на конструкцията по т. 7.5., с изключение на т. 7.5.2. и т. 7.5.3. по-долу.
 7.2. Анализ на напреженията
 Напреженията в бутилката се пресмятат при налягания 2 МРа, 20 МРа, изпитвателното налягане и конструктивното налягане на разрушаване. При пресмятанията трябва да се използват подходящи методи за анализ, базирани на теорията на тънките черупки, която отчита огъването извън равнината на черупката, за да се определи разпределението на напреженията при гърловината, в преходните зони и в цилиндричната част на бутилката.
 7.3. Изисквания към производството и изпитванията на продукцията
 7.3.1. Общи положения
 Дъната на бутилките от алуминий не трябва да се оформят чрез щамповане. Основните дъна на стоманените бутилки, които са оформени чрез щамповане, с изключение на бутилките, конструирани в съответствие със стандарта ISO 9809, трябва да се проверяват


text:
чрез безразрушителен контрол или друг еквивалентен метод. Не трябва да се добавя метал в процеса на затваряне на дъното. Преди операциите по оформяне на дъното всяка бутилка се подлага на контрол на дебелината на стената и на качеството на повърхността.
 След оформянето на дъната бутилките се подлагат на термична обработка за достигане на определения при конструирането интервал на твърдост. Не се допуска локална термична обработка.
 Когато захващането е осигурено с помощта на пръстен в областта на гърловината или на дъното на бутилката, или на скрепителни детайли, тези елементи трябва да са от материал, съвместим с материала на бутилката и да са закрепени здраво чрез метод, различен от заваряване и запояване с твърд или мек припой.
 7.3.2. Безразрушителен контрол
 Върху всяка метална бутилка се извършват следните изпитвания:
 a)
 изпитване на твърдост в съответствие с т. A.8 (допълнение A),
 b)
 ултразвуков контрол в съответствие със стандарта BS 5045, част 1, приложение 1, или друг доказано еквивалентен метод за безразрушителен контрол, за да се осигури, че максималният размер на дефекта няма да надвиши заложения при конструирането граничен размер, определен в съответствие с т. 6.15.2. по-горе.
 7.3.3. Изпитване на хидростатично налягане
 Всяка произведена бутилка се подлага на изпитване с хидростатично налягате в съответствие с т. A.11 (допълнение A).
 7.4. Изпитвания на партиди бутилки
 Изпитванията на партидите се извършват върху произведени бутилки, представителни за нормалното производство и обозначени с маркировка. От всяка партида се избират на случаен принцип по две бутилки. Ако на изпитване се подложат по-голям брой бутилки, отколкото се изискват от настоящото приложение, задължително се документират всички резултати. Върху тези бутилки се извършват най-малко следните изпитвания:
 a)
 Изпитвания на материалите за партидата. Една бутилка или един образец-свидетел, представителен за термичната обработка на произведената бутилка, се подлага на следните изпитвания:
 i)
 проверка на граничните размери спрямо заложените в конструкцията;
 ii)
 едно изпитване на опън по т. A.1 (допълнение A), като трябва да отговаря на конструктивните изисквания;
 iii)
 за стоманените бутилки, три изпитвания на удар в съответствие с т. A.2 (допълнение A), като трябва да отговаря на изискванията по 6.3.2.3. по-горе;
 iv)
 когато конструкцията предвижда защитно покритие, това покритие трябва да се подложи на изпитване в съответствие с т. A.9.2. (допълнение A);
 Всички бутилки, представени за изпитване на партидата, които не изпълнят на определените изисквания, трябва се подлагат на процедурите, посочени в т. 6.16. по-горе.
 Когато покритието не изпълни изискванията на т. A.9.2. (допълнение A), цялата партида се проверява, за да се отстранят бутилките, показали същите дефекти. Покритието на всички дефектни бутилки може да се свали и да се постави ново. Тогава изпитването на покритието на партидата трябва да се извърши отново.
 b)
 Една бутилка се подлага на хидравлично налягане до разрушаване в съответствие с т. A.12 (допълнение A).
 Ако налягането на разрушаване е по-малко от минималното изчислително налягане на разрушаване, трябва да се извършат процедурите, определени в т. 6.16.
 c)
 Периодично изпитване с циклично изменение на налягането. Произведените бутилки се подлагат на циклично изменение на налягането в съответствие с т. A.13 (допълнение A) с периодичност на изпитванията както следва:
 i)
 една бутилка от всяка


text:
партида се подлага на циклично изменение на налягането в продължение на брой цикли, равен на 1 000 пъти определения експлоатационен срок, изразен в години, но не по-малко от 15 000 цикъла;
 ii)
 при 10 последователни производствени партиди, принадлежащи на една и съща конструктивна фамилия (т.е. сходни материали и процеси), ако нито една от бутилките, подложени на циклично изменение на налягането съгласно точка i), не даде пропуски или не се разруши в продължение на брой цикли, равен на 1 500 пъти определения експлоатационен срок, изразен в години (но не по-малко от 22 500 цикъла), изпитването на циклично изменение на налягането може да се сведе само до една бутилка, избрана от всеки 5 производствени партиди;
 iii)
 при 10 последователни производствени партиди, принадлежащи на една и съща конструктивна фамилия, ако нито една от бутилките, подложени на циклично изменение на налягането съгласно точка i), не даде пропуски или не се разруши в продължение на брой цикли, равен на 2 000 пъти определения експлоатационен срок, изразен в години (но не по-малко от 30 000 цикъла), изпитването на циклично изменение на налягането може да се сведе само до една бутилка, избрана от всеки 10 производствени партиди;
 iv)
 ако са изминали повече от 6 месеца от последната производствена партида, една бутилка от следващата производствена партида се подлага на циклично изменение на налягането, за да се запази намалената периодичност на изпитванията, определена в точки ii) или iii) по-горе;
 v)
 ако една от бутилките, подложени на циклично изменение на налягането с намалената честота, определена в точки ii) или iii) по-горе, не издържи изисквания брой цикли (съответно не по-малко от 22 500 цикъла или 30 000 цикъла), необходимо е да се премине към определената в точка i) периодичност на изпитването чрез циклично изменение на налягането в продължение на не по-малко от 10 производствени партиди, за да се възстанови намалената периодичност на изпитванията чрез циклично изменение на налягането, определена в точки ii) или iii);
 vi)
 ако една от бутилките, посочени в точки i), ii) или iii) по-горе, не издържи изисквания минимален брой цикли, равен на 1 000 пъти определения експлоатационен срок, изразен в години (но не по-малко от 15 000 цикъла), трябва да се определи причината за дефекта и той да се отстрани по процедурите от т. 6.16. Изпитването чрез циклично изменение на налягането трябва да се извърши на три допълнителни бутилки от тази партида. Ако една от трите допълнителни бутилки не издържи изисквания минимален брой цикли, равен на 1 000 пъти определения експлоатационен срок, партидата се отхвърля.
 7.5. Изпитвания за окачествяване на конструкцията на бутилките
 7.5.1. Общи положения
 Изпитванията за окачествяване се извършват върху произведени бутилки, представителни за нормалното производство и обозначени с маркировка. Изборът, присъствието на изпитванията и документирането на резултатите се извършва в съответствие с т. 6.13.
 7.5.2. Изпитване на разрушаване под хидростатично налягане
 Три представителни бутилки се подлагат на хидростатично налягане до разрушаване в съответствие с т. A.12. (допълнение A към настоящото приложение). Наляганията на разрушаване на бутилките трябва да са по-големи от минималното налягане на разрушаване, пресметнато при анализа на напреженията в конструкцията, и да са


text:
не по-малки от 45 МРа.
 7.5.3. Изпитване чрез циклично изменение на налягането при стайна температура
 Две произведени бутилки се подлагат на циклично изменение на налягането при стайна температура в съответствие с т. A.13 (допълнение A) до разрушаване, но не по-малко от 45 000 цикъла. Бутилките не трябва да се разрушават, преди да са достигнали брой цикли, равен на определения експлоатационен срок, изразен в години, умножен по 1 000. Бутилките, които са издържали брой цикли, равен на 1 000 пъти определения експлоатационен срок, изразен в години, могат да получат пропуски, но без да се разрушат. Бутилките, които не са показали никакъв дефект в продължение на 45 000 цикъла, трябва да се разрушат или чрез продължаване на цикличното изменение на налягането до разрушаване, или чрез прилагане на хидростатично налягане до разрушаване. Броят на циклите до разрушаването и мястото на началото на разрушаването трябва да се отбележат.
 7.5.4. Изпитване на открит огън
 Изпитванията трябва да се извършат в съответствие с т. A.15 (допълнение A) и да отговарят на изискванията в нея.
 7.5.5. Изпитвания на проникване
 Изпитванията трябва да се извършат в съответствие с т. A.16 (допълнение A) и да отговарят на изискванията в нея.
 7.5.6. Изпитване на пропуски преди разрушаване
 За конструкциите бутилки, които не са преминали 45 000 цикъла при изпитванията, както е посочено в т. 7.5.3., изпитванията на пропуски преди разрушаване трябва да се извършат в съответствие с т. А.6 и да отговарят на изискванията в нея.
 8. БУТИЛКИ ОТ ТИП CNG-2 С НАМОТКА ВЪРХУ ЦИЛИНДРИЧНАТА ЧАСТ
 8.1. Общи положения
 При подлагане на налягане този тип конструкция на бутилките показва поведение, при което преместванията на композитната намотка и на металната обвивка се наслагат линейно. Поради различията в производствените процеси, в настоящото приложение не е даден точно определен метод за конструиране.
 Определянето на пропуските преди разрушаване се извършва в съответствие с подходящите процедури, определени в т. A.6 (допълнение A). Размерът на допустимия дефект трябва да се определи в съответствие с т. 6.15.2. по-горе.
 8.2. Изисквания към конструкцията
 8.2.1. Метална обвивка
 Металната обвивка трябва да има действително налягане на разрушаване не по-малко от 26 МРа.
 8.2.2. Композитна намотка
 Напрежението на опън в нишките трябва да отговаря на изискванията на т. 6.5. по-горе.
 8.2.3. Анализ на напреженията
 Трябва да се пресметнат напреженията в композита и обвивката след предварителното напрягане. Използваните при тези пресмятания налягания трябва да са нула, 2 МРа, 20 МРа, изпитвателното налягане и налягането на разрушаване на конструкцията. При пресмятанията трябва да се използват подходящи методи за анализ, базирани на теорията на тънките черупки, която отчита нелинейното поведение на материала на обвивката. Тези пресмятания се използват, за да се установи разпределението на напреженията при гърловината, в преходните зони и в цилиндричната част на обвивката..
 При конструкциите, в които предварителното напрягане се извършва посредством самонапрягане, трябва да се пресметнат границите, в рамките на които трябва да се намира налягането на самонапрягане.
 При конструкциите, в които предварителното напрягане се извършва посредством контролиран опън при намотаването, трябва да се пресметнат температурата, при която това се извършва, необходимият опън във всеки слой на композита и получаващо